पदम नगर में चेटीचंड महोत्सव 29 को
खंडवा | पदमनगर श्री झूलेलाल मंडल पूज्य सिंधी पंचायत एवं श्री झूलेलाल सत्कार पेनल की संयुक्त बैठक हुई। इसमें ईष्ट देव भगवान श्री झूलेलाल जी का जन्मोत्सव चेट्रीचंड महोत्सव के रूप में 29 मार्च को मनाने जाने का निर्णय लिया। यह जानकारी देते हुए मंडल अध्यक्ष जेपी नाथानी एवं निर्मल मंगवानी ने बताया कि आयोजन को देखते हुए पदमनगर को स्वागत गेटों एवं झंडों से सजाया जा रहा है। चेटीचंड के अवसर पर प्रात: 7 बजे भगवान श्री झूलेलाल जी की महाआरती, दोपहर दो बजे से आम लंगर होगा। शाम 4 बजे से बहराणा साहब शोभायात्रा पदमनगर स्थित मंदिर गुरुद्वारे से प्रारंभ होकर पवित्र कुएं पर ज्योति को विसर्जित कर संपन्न होगी। बैठक में शंकरलाल तीर्थानी, मोहनलाल विधाणी, मनोज गोलानी, जयराम थधानी, अनिल लालवानी, शंकर दुल्हानी, जितेन्द्र नाथानी, हरीश रिजवानी आदि सहित अन्य मौजूद थे।
mai_Deva hin_Deva